ആസാദി കാ അമൃത് മഹോത്സവ് പ്രദര്ശനത്തില് കൊച്ചിയും കൊച്ചി: ലക്നൗവില് നടക്കുന്ന ആസാദി കാ അമൃത് മഹോത്സവത്തില് കേരളത്തില് നിന്നും പങ്കെടുക്കുന്നത് കൊച്ചി കോര്പറേഷനും ഗുരുവായൂര് നഗരസഭയും. അമൃത് പദ്ധതികളുടെ വിഭാഗത്തില് രാജ്യത്തുനിന്നാകെ പങ്കെടുക്കുന്നത് കൊച്ചിയും ഗുരുവായൂരും മാത്രമാണ്. സ്വാതന്ത്ര്യത്തിന്റെ 75ാം വാര്ഷിക ആഘോഷങ്ങളുടെ ഭാഗമായി കേന്ദ്ര ഭവന നഗരകാര്യ മന്ത്രാലയമാണ് മൂന്നു ദിവസം നീണ്ടുനില്ക്കുന്ന നാഷണല് അര്ബന് എക്സ്പോ സംഘടിപ്പിച്ചിരിക്കുന്നത്.വെള്ളക്കെട്ട് നിവാരണവുമായും മഴവെള്ള സംഭരണവുമായും ബന്ധപ്പെട്ട് നടപ്പാക്കുന്ന പദ്ധതികളാണ് കൊച്ചി കോര്പറേഷന്റെ പ്രദര്ശനത്തില്. വെള്ളക്കെട്ട് നിവാരണവുമായി ബന്ധപ്പെട്ട് നഗരസഭ നടപ്പാക്കുന്ന അമൃത് പദ്ധതികള്, പ്ലാന് ഫണ്ട് പദ്ധതികള്, ജില്ലാ ഭരണകൂടത്തിന്റെ ബ്രേക്ക് ത്രൂ പദ്ധതി, കുടിവെള്ള വിതരണവുമായി ബന്ധപ്പെട്ട ഓവര് ഹെഡ് ടാങ്കുകള് തുടങ്ങിയവയുടെ മിനിയേച്ചര് രൂപമാണ് കൊച്ചിയില് നിന്നും മേളയില് ഒരുക്കിയത്. മഴവെള്ളക്കൊയ്ത്തുമായി ബന്ധപ്പെട്ടുള്ള പദ്ധതിയുടെ രൂപവും ഒരുക്കിയിട്ടുണ്ട്. മേള ഉദ്ഘാടനം ചെയ്യാനെത്തിയ പ്രധാനമന്ത്രി സ്റ്റാള് സന്ദര്ശിച്ചു.